2008D0603 — DA — 01.01.2012 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 17. juli 2008 om en midlertidig undtagelse fra oprindelsesreglerne fastsat i bilag II til Rådets forordning (EF) nr. 1528/2007 for at tage hensyn til den særlige situation for Mauritius, hvad angår konserveret tunfisk og tunfiskefileter (meddelt under nummer K(2008) 3568) (2008/603/EF) (EFT L 194, 23.7.2008, p.9)

Ændret ved:









▼B

KOMMISSIONENS BESLUTNING

af 17. juli 2008

om en midlertidig undtagelse fra oprindelsesreglerne fastsat i bilag II til Rådets forordning (EF) nr. 1528/2007 for at tage hensyn til den særlige situation for Mauritius, hvad angår konserveret tunfisk og tunfiskefileter

(meddelt under nummer K(2008) 3568)

(2008/603/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler ( 1 ), særlig artikel 36, stk. 4, i bilag II, og ud fra følgende betragtninger: (1) Den 21. februar 2008 anmodede Mauritius i henhold til artikel 36 i bilag II til forordning (EF) nr. 1528/2007 om en undtagelse for en periode på fem år fra de oprindelsesregler, der er fastsat i nævnte bilag. Den 10. marts 2008 fremsendte Mauritius yderligere oplysninger til støtte for sin anmodning. Anmodningen omfatter en årlig mængde på 5 000 tons konserveret tunfisk og 2 000 tons tunfiskefileter henhørende under HS-position 1604. Anmodningen er begrundet med faldende fangstmængder og forsyning med rå tunfisk med oprindelsesstatus i det sydvestlige Indiske Ocean. (2) Ifølge oplysningerne fra Mauritius var fangsterne af tun i slutningen af 2007 og begyndelsen af 2008 usædvanlig små, selv sammenholdt med de normale sæsonbestemte udsving. Denne unormale situation gør det i en vis periode umuligt for Mauritius at overholde de oprindelsesregler, der er fastsat i bilag II til forordning (EF) nr. 1528/2007. (3) En midlertidig undtagelse fra de oprindelsesregler, der er fastsat i bilag II til forordning (EF) nr. 1528/2007, vil ikke være til alvorlig skade for en etableret fællesskabsindustri i betragtning af de importerede mængder, der berøres, forudsat at visse betingelser med hensyn til mængder, tilsyn og varighed overholdes. (4) Det er derfor berettiget at indrømme en midlertidig undtagelse i henhold til artikel 36, stk. 1, litra a), i bilag II til forordning (EF) nr. 1528/2007. (5) I henhold til artikel 42, stk. 8, i oprindelsesprotokollen til interimsaftalen, der danner grundlag for en økonomisk partnerskabsaftale mellem staterne i det østlige og sydlige Afrika på den ene side og Det Europæiske Fællesskab og dets medlemsstater på den anden side (interimsaftalen ESA-EU), vil Mauritius blive omfattet af en automatisk undtagelse fra oprindelsesreglerne for konserveret tunfisk og tunfiskefileter henhørende under HS-position 1604, fra det øjeblik nævnte aftale træder i kraft eller tages midlertidigt i anvendelse. (6) I henhold til artikel 4, stk. 2, i forordning (EF) nr. 1528/2007 viger oprindelsesreglerne i bilag II til nævnte forordning og undtagelser fra disse regler for reglerne i interimsaftalen ESA-EU, som forventes at træde i kraft eller blive taget midlertidigt i anvendelse i 2008. Undtagelsen bør derfor ikke indrømmes for den periode på fem år, som der er anmodet om, men bør indrømmes for perioden fra januar til december 2008. (7) I henhold til artikel 42, stk. 8, i oprindelsesprotokollen til interimsaftalen ESA-EU gælder den automatiske undtagelse fra oprindelsesreglerne højst for en årlig mængde på 8 000 tons konserveret tunfisk og 2 000 tons tunfiskefileter for lande, der har paraferet interimsaftalen ESA-EU (Comorerne, Mauritius, Madagaskar, Seychellerne og Zimbabwe). Det må forventes, at de øvrige stater i ESA-regionen, navnlig Madagaskar og Seychellerne, også indgiver anmodninger om midlertidig undtagelse i henhold til artikel 36 i bilag II til forordning (EF) nr. 1528/2007. Det ville ikke være hensigtsmæssigt at indrømme undtagelser i henhold til artikel 36 i bilag II til forordning (EF) nr. 1528/2007 for mængder, der overstiger den årlige mængde, der er fastsat for ESA-regionen i henhold til interimsaftalen ESA-EU. Undtagelsen bør derfor ikke indrømmes for den mængde, der er anmodet om, men bør indrømmes for 3 000 tons konserveret tunfisk og 600 tons tunfiskefileter. (8) Mauritius bør derfor indrømmes en undtagelse, der gælder for 3 000 tons konserveret tunfisk og 600 tons tunfiskefileter for en periode på et år. (9) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 2 ) fastsætter regler for forvaltningen af toldkontingenter. For at sikre en effektiv forvaltning i tæt samarbejde mellem myndighederne i Mauritius, toldmyndighederne i Fællesskabet og Kommissionen bør disse regler finde tilsvarende anvendelse på de mængder, som importeres inden for rammerne af den undtagelse, der er indrømmet ved denne beslutning. (10) Med henblik på en mere effektiv overvågning af anvendelsen af undtagelsen bør myndighederne i Mauritius regelmæssigt meddele Kommissionen oplysninger om de varecertifikater EUR.1, der udstedes. (11) Foranstaltningerne i denne beslutning er i overensstemmelse med udtalelse fra Toldkodeksudvalget — ud fra følgende betragtninger: VEDTAGET FØLGENDE BESLUTNING:







▼M4

Artikel 1

Uanset bilag II til forordning (EF) nr. 1528/2007 og i overensstemmelse med artikel 36, stk. 1, litra a), i nævnte bilag anses konserveret tunfisk og tunfiskefileter henhørende under HS-position 1604, som er fremstillet af tunfisk uden oprindelsesstatus henhørende under HS-position 0302 eller 0303, for at have oprindelse i Mauritius på betingelserne i artikel 2-5 i denne beslutning.

Artikel 2

Undtagelsen i artikel 1 gælder for de produkter og de mængder, der er anført i bilaget, og som angives til overgang til fri omsætning i Fællesskabet fra Mauritius i perioderne fra den 1. januar 2008 til den 31. december 2008, fra den 1. januar 2009 til den 31. december 2009, fra den 1. januar 2010 til den 31. december 2010, fra den 1. januar 2011 til den 31. december 2011 og fra den 1. januar 2012 til den 31. december 2012.

▼B

Artikel 3

De mængder, der er angivet i bilaget til denne beslutning, forvaltes i overensstemmelse med artikel 308a, 308b og 308c i forordning (EØF) nr. 2454/93.

Artikel 4

Toldmyndighederne i Mauritius træffer de nødvendige foranstaltninger til at føre mængdekontrol med eksporten af de produkter, der er nævnt i artikel 1.

Med henblik herpå skal alle varecertifikater EUR.1, som de udsteder for de pågældende produkter, henvise til denne beslutning. De kompetente myndigheder i Mauritius sender hvert kvartal Kommissionen en opgørelse over de mængder, for hvilke der i medfør af denne beslutning er udstedt varecertifikater EUR.1 med angivelse af certifikaternes løbenumre.

Artikel 5

I rubrik 7 på varecertifikater EUR.1, der udstedes i medfør af denne beslutning, anføres:

»Derogation — Decision C(2008) 3568«.

Artikel 6

▼M4

Denne beslutning anvendes fra den 1. januar 2008 til den 31. december 2012.

▼B

Artikel 7

Denne beslutning er rettet til medlemsstaterne.

▼M4









BILAG







Løbe-nummer KN-kode Vare- beskrivelse Perioder Mængde (tons ) 09.1668 ex160414 11, ex160414 18, ex160420 70 Konserveret tunfisk (1) 1.1.2008 til 31.12.2008 3 000 1.1.2009 til 31.12.2009 3 000 1.1.2010 til 31.12.2010 3 000 1.1.2011 til 31.12.2011 3 000 1.1.2012 til 31.12.2012 3 000 09.1669 1604 14 16 Tunfiskefilet 1.1.2008 til 31.12.2008 600 1.1.2009 til 31.12.2009 600 1.1.2010 til 31.12.2010 600 1.1.2011 til 31.12.2011 600 1.1.2012 til 31.12.2012 600 (1) I alle former for emballage, hvorved produktet anses for at være konserveret som omhandlet i HS-position ex 1604.